Kjølberggata (Oslo)

Kjølberggata (1-31, 18-28) er en gate på Tøyen i bydel Gamle Oslo. Den går fra Åkebergveien (der Jarlen kino lå i sin tid, vis-à-vis Klosterenga) og til Tøyenkrysset ved Sørligata og Økernveien. Gateløpet fortsetter nordvestover som Finnmarkgata.

Gaten fikk navn i 1891 etter gården Kjølberg. Gaten er preget av gjennomfartstrafikk (med blant annet Ruters bussrute 20 fra Galgeberg til Skøyen).

Bebyggelse
 Nr. 21: Fabrikkbygning oppført i 1912 for Lauritsen & Sørensens Tricotagefabriker A/S ved arkitekt Bredo Berntsen
 Nr. 24: Bygård i fem etasjer tegnet av arkitekt Karl Høie og oppført i en kombinasjon av gul Frogner-tegl og pusset tegl
 Nr. 27: Bygård i 3-4 etasjer i enkel nyrenessanse tegnet av Ludwig Zapffe
 Nr. 29: Kampen hotell, i de tidligere lokalene til Kampens Mekaniske Verksted

Referanser

Kilder

Eksterne lenker
 

Veier i Oslo
Veier på Tøyen (Oslo)